2025eko Txileko itzalaldia

Txileko itzalaldia 2025eko otsailaren 25ean gertatu zen. Argindar hornitzaile baten akatsaren ondorioz, herrialde ia osoa elektrizitate zerbitzurik gabe geratu zen. Anabasa sortu zen, eta  gobernuak salbuespen egoera eta etxeratzeko agindua ezarri zituen. Zerbitzua egunetan gelditu zen bere onera guztiz itzuli gabe.

Gobernuaren arabera itzalaldiak 8 milioi etxeri eragin zien, 16 eskualdeetatik 14tan. Kalkuluen arabera, herrialdeko biztanleriaren % 98,5i eragin zion, hau da, 19 milioi biztanleri baino gehiagori. Beraz, Txileko historiako itzalaldirik handienetako bat izan zen.https://www.latercera.com/nacional/noticia/chile-vive-el-mayor-apagon-electrico-en-15-anos-y-gobierno-decreta-estado-de-excepcion-y-toque-de-queda/L3ANS7VV65GE7EF7SXUIIVXNPY/

 Afektutako eskualdeak 

+AldeaEskualdeaIpar aldeaArica eta ParinacotaTarapacáAntofagastaAtacamaCoquimboErdialdeaValparaísoSantiagoko metropolitar eskualdeaO'HigginsMauleÑubleBiobío Hego aldeaAraucaníaLos RíosLos Lagos

 Gertakizunak 
Txile ia osoari eragin dio itzalaldiak. Arratsaldeko 15:15ak zirela joan zen argindarra, herrialde ia osoan. Anabasa sortu zen; errepide eta aire bidezko trafikoan ilarak eta atzerapenak, zerbitzu publikoak ematen jarraitzeko arazoak, dendak, enpresak eta etxeak ohiko jarduera egin ezinik —zortzi milioi etxetan izan zuen eragina—. Horren ondorioz, Amerikako hegoaldeko herrialde horretako agintariek salbuespen egoera ezarri zuten iluntzean, baita etxeratzeko agindua ere. 3.000 militarrek kaleak hartu zituzten, «segurtasuna eta ordena bermatzeko», agintarien esanetan. Bestelako kalteak ere ekarri zituen itzalaldiak. Santiago hiriburuko metro zerbitzua bertan behera gelditu zen, eta eskolak ere itxi zituzten egun batez. Ospitaleetan oinarrizko zerbitzuei eutsi zieten, bateria sistemari esker.

Herrialde osoa argindarrez hornitzen duenenpresa egin du gobernuak akatsaren erantzule: ISA Interchile. 

 Erreferentziak 

 Kanpo estekak 

Kategoria:2025 Txilen
Kategoria:Itzalaldi elektrikoak